b'\n_START_ARTICLE_\nContact (ATB:n albumi)\n_START_SECTION_\nJulkaisu\n_START_PARAGRAPH_\nAlbumi julkaistiin 2 CD:n formaatissa, 3 CD:n boksina sek\xc3\xa4 3 CD:n erikoispainoksena, joka julkaistiin vain Amazon-verkkokaupassa myynniss\xc3\xa4 olleena rajoitettuna 2\xc2\xa0000 kappaleen painoksena ja jota myytiin jo ennen varsinaista julkaisup\xc3\xa4iv\xc3\xa4\xc3\xa4._NEWLINE_Ensimm\xc3\xa4inen CD sis\xc3\xa4lt\xc3\xa4\xc3\xa4 ATB:n kappaleita, ja yhteisi\xc3\xa4 kappaleita joissa esiintyy Jes, York, janSoon, Stanfour, Tiff Lacey ja Sean Ryan. Toinen CD on Ambient-Chillout-levy, joka sis\xc3\xa4lt\xc3\xa4\xc3\xa4 yhteisi\xc3\xa4 kappaleita muun muassa Anovan, Stefan Erben ja Faden kanssa. Kolmas CD, joka tulee CD-boksin mukana, sis\xc3\xa4lt\xc3\xa4\xc3\xa4 remixej\xc3\xa4 ensimm\xc3\xa4isen CD:n kappaleista. Lis\xc3\xa4ksi CD:lt\xc3\xa4 l\xc3\xb6ytyy kaksi livekappaletta, jotka on taltioitu ATB in Concert Live in New Yorkissa, ja video ATB:n Yhdysvaltain-kiertueelta. Rajoitettu kolmen CD-levyn erikoisboksi faneille sis\xc3\xa4lt\xc3\xa4\xc3\xa4 kaikki kolme CD:t\xc3\xa4, viisi ATB-postikorttia (joista yksi on varustettu Andr\xc3\xa9n nimikirjoituksella), ATB-tarran ja ATB-lipun.'